laion/Wikipedia-Exotic huggingface dataset:
কলুব্রিডি

কলুব্রিডি (ইংরেজি: Colubridae) বা কলুব্রিড (Colubrid) হচ্ছে সাপের একটি পরিবার। এটি সাপের পরিবারগুলোর মধ্যে সর্ববৃহৎ পরিবার। পৃথিবীর সাপের প্রজাতির দুই-তৃতীয়াংশ কলুব্রিডি পরিবারভুক্ত বা কলুব্রিড। অ্যান্টার্কটিকা ব্যতীত পৃথিবীর সকল মহাদেশেই কলুব্রিডি পরিবারভুক্ত সাপ দেখা যায়। কলুব্রিডি বা কলুব্রিড শব্দটি এসেছে লাতিন শব্দ ‘কলুবার’ (coluber) থেকে। বেশিরভাগ কলুব্রিড সাপ নির্বিষ বা বিষের কার্যক্ষমতা খুবই কম যা এখন পর্যন্ত মানুষের জন্য ক্ষতিকারক হিসেবে জানা যায় না। তবে কিছু সাপ যথেষ্ট বিষধর, এবং তা মানুষের জন্য ক্ষতির কারণ হয়ে দাঁড়াতে পারে। এ ধরনের গণগুলোর মধ্যে আছে বোইগা, এশীয় গণ র্যাবডোফিস ইত্যাদি। এছাড়াও বুমস্ল্যাং ও টুইগ সাপের মতো কলুব্রিডও মানুষের মৃত্যুর কারণ হতে পারে বলে জানা যায়। কিছু কলুব্রিডকে ওফিসথোগ্লিফিউয়াস হিসেবে বিবৃত করা হয়। কারণ এদের বিষদাঁত তুলনামূলকভাবে ওপরের চোয়ালের বেশ পেছন দিকে অবস্থিত। এজন্য এ ধরনের সাপকে শিকারকে বিষপ্রয়োগের জন্য তাকে মুখে ভেতরে নিয়ে তারপর পেছনের বিষদাঁতের সাহায্যে দংশন করতে হয়। এটি ছোট শিকারের ক্ষেত্রে সহজ হলেও বড় শিকারকে দংশনের ক্ষেত্রে এটি তুলনামূলকভাবে কঠিন। ওফিসথোগ্লিফিউয়াস দন্তবিন্যাসের প্রমাণ সাপের জীবন পরিক্রমায় কমপক্ষে দুইবার পরিলক্ষিত হয়। এটি ঐসব ভাইপার ও এলাপিড থেকে ভিন্ন, কারণ সেগুলোর বিষদাঁত-ই ওপরের চোয়ালের সামনের দিকে অবস্থিত। Bauer, Aaron M. (১৯৯৮)। Cogger, H.G. & Zweifel, R.G., সম্পাদক। Encyclopedia of Reptiles and Amphibians। San Diego: Academic Press। পৃষ্ঠা 188–195। আইএসবিএন 0-12-178560-2। উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) Bruna Azara, C. 1995. Animales venenosos. Vertebrados terrestres venenosos peligrosos para el ser humano en España. Bol. SEA, 11: 32-40
পার্থ চট্টোপাধ্যায়

পার্থ চট্টোপাধ্যায় পশ্চিমবঙ্গের প্রাক্তন শিক্ষামন্ত্রী এবং শিল্প ও বাণিজ্য, তথ্য ও প্রযুক্তি, রাষ্ট্রায়ত্ত্ব সংস্থা, শিল্প পুনর্গঠন ও পরিষদীয় বিভাগের মন্ত্রী। তিনি সর্বভারতীয় তৃণমূল কংগ্রেস দলের রাজনীতিবিদ। ২০১১ সালের ২০ মে তিনি মমতা বন্দ্যোপাধ্যায়ের নেতৃত্বাধীন পশ্চিমবঙ্গ রাজ্য মন্ত্রিসভার ক্যাবিনেট মন্ত্রী রূপে শপথ গ্রহণ করেন। এসএসসি দুর্নীতির কারণে ইডি তার বাড়িতে অভিযান করে ২০ কোটি অবৈধ টাকা উদ্ধার করে এবং ২৩ জুলাই তাকে জেরা করে গ্রেপ্তার করা হয়। ২০০৬ থেকে ২০১১ পর্যন্ত তিনি পশ্চিমবঙ্গ বিধানসভার বিরোধী দলনেতা ছিলেন। ২০১১ সালে তিনি বিধানসভার শাসক তৃণমূল কংগ্রেস পরিষদীয় দলের উপনেতা নির্বাচিত হন। ২০০১ সালে তিনি বেহালা পশ্চিম বিধানসভা কেন্দ্র থেকে বিধায়ক নির্বাচিত হন। ২০০৬ সালে পুনরায় ওই কেন্দ্র থেকে নির্বাচিত হন। ২০১১ সালে তিনি বেহালা পশ্চিম থেকেই ৫৯,০২১ ভোটের ব্যবধানে জয়লাভ করে একটানা তৃতীয়বারের জন্য বিধায়ক নির্বাচিত হন। পার্থ চট্টোপাধ্যায় বিজনেস অ্যাডমিনিস্ট্রেশনে স্নাতকোত্তর ডিগ্রিধারী। তিনি অ্যান্ড্রু ইউল সংস্থার এক প্রাক্তন এইচআর প্রফেশনাল। ২০১৬ সালে পশ্চিমবঙ্গ বিধানসভা নির্বাচনে তৃণমূল কংগ্রেস জয়লাভ করে সরকার গঠন করার পর তিনি পশ্চিমবঙ্গ সরকারের উচ্চশিক্ষা ও স্কুলশিক্ষা বিভাগের মন্ত্রী হন। সর্বভারতীয় তৃণমূল কংগ্রেস মমতা বন্দ্যোপাধ্যায় ভারতের রাজনৈতিক দলের তালিকা "The Ministry"। The Telegraph, 21 May 2011। ২০১২-১০-২৬ তারিখে মূল থেকে আর্কাইভ করা। সংগ্রহের তারিখ ২০১১-০৫-২১।  deblina.dey। "গ্রেপ্তার পার্থ চট্টোপাধ্যায়-কে সঙ্গে নিয়ে ছুটে চলেছে ইডির কনভয়, জোকা আইএসআই-তে হতে পারে মেডিক্যাল পরীক্ষা"। Asianet News Network Pvt Ltd। সংগ্রহের তারিখ ২০২২-০৭-২৪।  "২৭ ঘণ্টা জেরার পর গ্রেপ্তার পার্থ চট্টোপাধ্যায়"। উত্তরবঙ্গ সংবাদ। ২০২২-০৭-২৩। ২০২২-০৭-২৪ তারিখে মূল থেকে আর্কাইভ করা। সংগ্রহের তারিখ ২০২২-০৭-২৪।  "Partha Chatterjee: ‌পার্থ গ্রেপ্তার"। aajkaal.in। ২০২২-০৭-২৪ তারিখে মূল থেকে আর্কাইভ করা। সংগ্রহের তারিখ ২০২২-০৭-২৪।  সংবাদদাতা। "টানা ২৭ ঘণ্টা জেরা শেষে পশ্চিমবঙ্গের মন্ত্রী পার্থ গ্রেপ্তার"। প্রথম আলো। সংগ্রহের তারিখ ২০২২-০৭-২৪।  "Team Mamata"। The Telegraph 9 April 2011। সংগ্রহের তারিখ ২০১১-০৫-১৯।  "Mamata issues model code Dos and don'ts for Trinamul ranks"। The Telegraph 16 May 2011। সংগ্রহের তারিখ ২০১১-০৫-১৯।  "113 - Behala West Assembly Constituency"। Partywise Comparison Since 1977। Election Commission of India। সংগ্রহের তারিখ ২০১১-০৫-১৯।  "Behala Paschim"। Assembly Elections May 2011 Results। Election Commission of India। ২০১১-০৫-১৬ তারিখে মূল থেকে আর্কাইভ করা। সংগ্রহের তারিখ ২০১১-০৫-২১।
মণীশ গুপ্ত

মণীশ গুপ্ত পশ্চিমবঙ্গের বর্তমান পরিকল্পনা ও উন্নয়ন মন্ত্রী। তিনি ২০১১ সালের বিধানসভা নির্বাচনে ক্ষমতাসীন মুখ্যমন্ত্রী তথা যাদবপুর বিধানসভা কেন্দ্রের ২৪ বছরের বিধায়ক বুদ্ধদেব ভট্টাচার্যকে ১৬,৬৮৪ ভোটে পরাজিত করে ওই কেন্দ্র থেকে বিধায়ক নির্বাচিত হন। মণীশ গুপ্ত একজন প্রাক্তন আইএএস আধিকারিক এবং পশ্চিমবঙ্গের প্রাক্তন মুখ্যসচিব। তিনি প্রাক্তন মুখ্যমন্ত্রী জ্যোতি বসুর আমলে পশ্চিমবঙ্গের মুখ্যসচিব ছিলেন। "Buddhadeb loses at Jadavpur constituency" ওয়েব্যাক মেশিনে আর্কাইভকৃত ৬ ডিসেম্বর ২০১৪ তারিখে, Hindustan Times, May 14, 2011. "The man who beat Buddhadeb Bhattacharjee for the first time in 24 years", NDTV, May 13, 2011. Great Fall of Bengal ওয়েব্যাক মেশিনে আর্কাইভকৃত ১৭ মে ২০১১ তারিখে,Hindustan Times, May 14, 2011.
গেটওয়ে

গেটওয়ে হলো এমন ধরনের যন্ত্র যেগুলো ভিন্ন ভিন্ন নেটওয়ার্ককে যুক্ত করার জন্য ব্যবহার করা হয়। রাউটার, হাব, ব্রিজ, সুইচ ইত্যাদি যন্ত্র প্রটোকল ট্রান্সলেশনের সুবিধা দেয় না, কিন্তু গেটওয়ে এই সুবিধা দেয়। কোন ধরনের ট্রান্সলেশনের সুবিধা দিচ্ছে তার উপর ভিত্তি করে এটি OSI, রেফারেন্স মডেলের সকল স্তরে কাজ করতে পারে। তবে বেশিরভাগ গেটওয়ের কাজই ঘটে থাকে OSI মডেলের উপরের স্তরে অর্থাৎ এ্যাপ্লিকেশন, প্রেজেন্টেশন, সেশন ও ট্রান্সপোর্ট লেয়ারে। কোন ধরনের কাজ করছে তার উপর ভিত্তি করে গেটওয়েকে কয়েক প্রকারে ভাগ করা যায়। এর মধ্যে হলো এড্রেস, প্রটোকল ও এ্যাপ্লিকেশন গেটওয়ে ইত্যাদি। ভিন্ন নেটওয়ার্কের সাথে সংযোগ গড়ার সময় এটি প্রটোকল ট্রান্সলেশনের কাজ করে। যেমন আইবিএম মাইনফ্রেম কম্পিউটারের সাথে সংযোগ গড়ার জন্যে ব্যবহার করা যেতে পারে SNA SERVER যা Microsoft back-office server-এর একটি অংশ IBM network যেহেতু system network architecture protocol ব্যবহার করে তাই এর সাথে TCP/IP network যুক্ত হতে পারবে না। এর মাঝে SNA SERVER-কে গেটওয়ে হিসাবে রাখলে সেটি দুই নেটওয়ার্কের ডাটাকে দু'জনের কাছেই বোধগম্য করে তুলবে।
মধ্য আমেরিকা

মধ্য আমেরিকা (স্পেনীয়: América Central আমেরিকা সেন্ত্রাল বা Centroamérica সেন্ত্রোআমেরিকা) উত্তর আমেরিকা মহাদেশের দক্ষিণ প্রান্তে এবং দক্ষিণ আমেরিকা মহাদেশের ঠিক উত্তরে অবস্থিত একটি ভৌগোলিক অঞ্চল। আরও সঠিকভাবে অঞ্চলটি মেক্সিকো (উত্তর আমেরিকা) এবং কলম্বিয়ার (দক্ষিণ আমেরিকা) মধ্যবর্তী স্থানে অবস্থিত। অঞ্চলটি দুই আমেরিকা মহাদেশকে যুক্ত করেছে এবং একই সাথে আটলান্টিক মহাসাগর এবং প্রশান্ত মহাসাগরকে বিচ্ছিন্ন করেছে। এই দুটি মহাসাগর মধ্য আমেরিকার উপর দিয়ে প্রবাহিত পানামা খাল দ্বারা সংযুক্ত হয়েছে। মধ্য আমেরিকাতে ৭টি সার্বভৌম রাষ্ট্র অন্তর্ভুক্ত। এগুলি হল:  বেলিজ  কোস্টা রিকা  এল সালভাদোর  গুয়াতেমালা  হন্ডুরাস  নিকারাগুয়া এবং  পানামা মধ্য আমেরিকা মেসোআমেরিকা অতিসক্রিয় জীববৈচিত্র্য অঞ্চলের একটি অংশ, যা উত্তর গুয়াতেমালার মধ্য দিয়ে মধ্য পানামা পর্যন্ত প্রসারিত হয়েছ। আয়তন এবং জনসংখ্যার তথ্য সিআইএ পৃথিবী ফেক্টবুক ২০১১ থেকে সংগৃহীত হয়েছে, যেখানে জুলাই ২০১১ পর্যন্ত জনসংখ্যা তথ্যের হিসাব দেওয়া হয়েছে। Largest Cities in Central America ওয়েব্যাক মেশিনে আর্কাইভকৃত ৭ জানুয়ারি ২০১০ তারিখে, Rhett Butler. Accessed on line January 10, 2008. Central America ওয়েব্যাক মেশিনে আর্কাইভকৃত ২৮ অক্টোবর ২০০৯ তারিখে, MSN Encarta. Accessed on line January 10, 2008. 2009-10-31. "Central America", vol. 3, Micropædia, The New Encyclopædia Britannica, Chicago: Encyclopædia Britannica, Inc., 1990, 15th ed. আইএসবিএন ০-৮৫২২৯-৫১১-১. "সিআইএ পৃথিবী ফেক্টবুক"। ১৩ মে ২০১৩ তারিখে মূল থেকে আর্কাইভ করা। সংগ্রহের তারিখ ২৬ মে ২০১১।  বেলিজ, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। কোস্টা রিকা, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। এল সালভাডোর আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। গুয়াতেমালা, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। হন্ডুরাস, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। নিকারাগুয়া, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। পানামা, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। Central America Online Discussion Forum and Community Photos of Central America LANIC Central America country pages
রাউটিং প্রোটোকল

রাউটিং প্রটোকল (ইংরেজি: Routing protocol) হল একটি প্রোটোকল যা একটি কম্পিউটার নেটওয়ার্কের যে কোন দুই নডের মধ্যকার একটি নির্বাচন করে কীভাবে রাউটার একে অপরের সাথে যোগাযোগ করে তথ্য ছড়িয়ে দেবে তা নির্দিষ্ট করে। রাউটের এই কাজটি রাউটিং অ্যালগরিদম দ্বারা সম্পূর্ণ করা হয়। একে সরাসরিভাবে নেটওয়ার্কে যুক্ত করতে প্রত্যেক রাউটারের কেবল একটি আনুমানিক জ্ঞান রয়েছে। এই প্রটোকল সমুহ রাউটার সমুহ এর মধ্যে নেটওয়ার্ক, রাউট ও মেট্রিকের তথ্যসমুহ আদান প্রদান করে যাতে প্রতিটি রাউটার সর্বত্তম পথ সম্পর্কে সিদ্ধান্ত নিতে পারে। রাউটিং প্রতোকলের সাহায্যে প্রাপ্ত এসব তথ্যের উপর ভিত্তি করে রাউটার সমুহ নিজ নিজ রাউটিং টেবিল গরে তোলে। সবচেয়ে প্রচলিত রাউটিং প্রটোকল গুলির মধ্যে নিচের উল্ল্যেখিত তিনটি শ্রেণীর আইপি নেটওয়ার্ক সুদূরপ্রসারী: অভ্যন্তরীণ গেটওয়ে রাউটিং হয় লিকং-স্টেইট রাউটিং প্রোটোকলস, ওএসপিএফ এবং আইএস-আইএস এর মতো অভ্যন্তরীণ গেটওয়ে প্রোটোকল হয় প্যাথ ভেক্টর অথবা ডিসটেন্স ভেক্টর প্রোটোকল, আরআইপি, আইজিআরপি এবং ইআইজিআরপি এর মতো বহিঃস্থ গেটওয়ে রাউটিং। বিজিপি ভি৪ হল রাউটিং প্রটোকল যা পাবলিক ইন্টারনেট দ্বারা ব্যবহার করে হয়। অনেক রাউটিং প্রোটোকল নথিপত্রে আরএফসি হিসেবে সংজ্ঞায়িত করা হয়। INTERNET PROTOCOL, RFC 791, J Postel, September 1981. BROADCASTING INTERNET DATAGRAMS IN THE PRESENCE OF SUBNETS, RFC 922, Jeffrey Mogul, October 1984 Towards Requirements for IP Routers, RFC 1716, P. Almquist, November 1994 Requirements for IP Version 4 Routers, RFC 1812, F. Baker,June 1995 Chapter "Routing Basics" ওয়েব্যাক মেশিনে আর্কাইভকৃত ৬ সেপ্টেম্বর ২০১৫ তারিখে in the Cisco "Internetworking Technology Handbook"
নার্গিস (দ্ব্যর্থতা নিরসন)

নার্গিস শব্দটি দ্ব্যর্থবোধক। এই শব্দটি দ্বারা বোঝাতে পারে: নার্গিস দত্ত - ভারতীয় চলচ্চিত্র অভিনেত্রী। নার্গিস (অভিনেত্রী) - পাকিস্তানি চলচ্চিত্র ও মঞ্চ অভিনেত্রী। নার্গিস ফাখরি - মার্কিন বংশোদ্ভূত ভারতীয় অভিনেত্রী ও মডেল। ঘূর্ণিঝড় নার্গিস - উত্তর ভারত মহাসাগরে সৃষ্টি হওয়া একটি ঘূর্ণিঝড়। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ব্রাত্য বসু

ব্রাত্যব্রত বসু রায়চৌধুরী, অথবা ব্রাত্য বসু (জন্ম ২৫ সেপ্টেম্বর ১৯৬৯), একজন ভারতীয় বাঙালি নাট্যকার, নাট্য পরিচালক, অভিনেতা ও রাজনীতিবিদ। তিনি বর্তমানে পশ্চিমবঙ্গের বিজ্ঞান, প্রযুক্তি এবং জৈবপ্রযুক্তি মন্ত্রী। ২০১১ সালের বিধানসভা নির্বাচনে তিনি দমদম বিধানসভা কেন্দ্র থেকে বিধায়ক নির্বাচিত হন। ব্রাত্য বসু বিশিষ্ট নাট্যব্যক্তিত্ব বিষ্ণু বসুর ছেলে। তিনি প্রেসিডেন্সি কলেজ ও কলকাতা বিশ্ববিদ্যালয়ে বাংলা সাহিত্য অধ্যয়ন করার পর কলকাতার সিটি কলেজে অধ্যাপক রূপে যোগ দেন। গণকৃষ্টি নামে এক থিয়েটার গ্রুপে সাউন্ড অপারেটর হিসেবে তার নাট্যজীবন শুরু হয়েছিল। পরে তিনি দলের জন্য নাটক লিখতে ও পরিচালনা করতে শুরু করেন। আল্ট্রা-মডার্ন নাটক অশালীন (১৯৯৬) তার প্রথম নাটক। তার অন্যান্য উল্লেখযোগ্য নাটকগুলি হল অরণ্যদেব, শহরইয়ার, উইঙ্কল টুইঙ্কল ও হত্যারহস্যমূলক নাটক চতুষ্কোণ। ১৯৯৮ সালে তিনি শ্যামল সেন স্মৃতি পুরস্কার ও ২০০০ সালে দিশারী পুরস্কার অর্জন করেন। ২০০৮ সালে তিনি 'ব্রাত্যজন' নামে নিজস্ব একটি থিয়েটার গ্রুপ গঠন করেন। ২০০৯ সালে দেবব্রত বিশ্বাসের জীবন অবলম্বনে নির্মিত নাটক রুদ্ধসংগীত তার সাম্প্রতিকতম সৃষ্টি। ২০১১ সালের বিধানসভা নির্বাচনে ব্রাত্য বসু তৃণমূল কংগ্রেসের হয়ে দমদম বিধানসভা কেন্দ্র থেকে প্রতিদ্বন্দ্বিতা করেন। এই নির্বাচনে তিনি তৎকালীন ক্ষমতাসীন সিপিআই(এম) মন্ত্রী গৌতম দেবকে পরাজিত করে বিধায়ক নির্বাচিত হন। এর পর মমতা বন্দ্যোপাধ্যায়ের মন্ত্রিসভায় তাকে উচ্চশিক্ষা মন্ত্রীর দায়িত্ব দেওয়া হয়। বর্তমানে উনি বিজ্ঞান, প্রযুক্তি এবং জৈবপ্রযুক্তি মন্ত্রীর দায়িত্বে আছেন। তিনি পাঁচটি চলচ্চিত্র পরিচালনা করেছেন: রাস্তা, তিস্তা, তারা, ডিকশনারি ও হুব্বা। প্রথমটির বিষয়, এক যুবকের সন্ত্রাসবাদী হয়ে ওঠা, এবং তৃতীয়টির বিষয়, সমাজ ও প্রেমের ব্যর্থতা। তিনি কালবেলা সহ একাধিক চলচ্চিত্রে অভিনয়ও করেছেন। এগারো বছর পর তিনি পুনরায় সিনেমা নির্দেশনার কাজ করছেন যার নাম "ডিকশনারি"। নাট্যকার ব্রাত্য বসু ২০২১ খ্রিস্টাব্দে “মীরজাফর ও অন্যান্য নাটক” গ্রন্থটির জন্য ভারত সরকারের সাহিত্য অকাদেমি পুরস্কার লাভ করেন। Bratya Basu, nATak samagra (collected plays), Ananda Publishers, 2004 "Minister in Charge"। ২৩ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৭।  http://www.telegraphindia.com/1060506/asp/weekend/story_6169710.asp "সংরক্ষণাগারভুক্ত অনুলিপি"। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩০ মে ২০১১।  "IMDB"। IMDB। সংগ্রহের তারিখ ১৮ জানুয়ারি ২০১৭।  "সাহিত্য অ্যাকাডেমি পুরস্কার পেলেন ব্রাত্য বসু"। সংগ্রহের তারিখ ২০২১-১২-৩১।  উইকিমিডিয়া কমন্সে ব্রাত্য বসু সংক্রান্ত মিডিয়া রয়েছে। ইন্টারনেট মুভি ডেটাবেজে ব্রাত্য বসু  (ইংরেজি) http://wbcmo.gov.in/ministers.aspx ওয়েব্যাক মেশিনে আর্কাইভকৃত ২৩ ডিসেম্বর ২০১৬ তারিখে প্রবেশদ্বার:  বাংলা চলচ্চিত্র চলচ্চিত্র পশ্চিমবঙ্গ জীবনী ভারত
মেটেঠোঁট ফুলঝুরি

মেটেঠোঁট ফুলঝুরি (ইংরেজি: Pale-billed Flowerpecker,বৈজ্ঞানিক নাম- Dicaeum erythrorynchos), ফুলঝুরি প্রজাতির ছোট আকৃতির পাখিবিশেষ, যা ভারত, বাংলাদেশ ও শ্রীলংকায় দেখা যায় । বাংলাদেশের সবচেয়ে ছোট আকৃতির পাখি বলে খ্যাত। বাংলাদেশে এরা ফুলচুষি বা ফুলচুষকি নামেও পরিচিত। এরা দেখতে মোটামুটি সুন্দর। পিঠের রং ধূসর-জলপাই, যা মাথা ও পাখার কাছে কিছুটা গাঢ় হয়। দেহের নিচের দিকের রং হালকা জলপাই, যা গলার দিকে কিছুটা ময়লা হলদেটে। পেট ফিকে বাদামি। লেজ খাটো, ঠোঁট ছোট। ঠোঁটের রং কাঁচা মাংসের মতো। স্ত্রী-পুরুষ ফুলঝুরি দেখতে একই রকম। লম্বায় মাত্র ৮ সেন্টিমিটার এবং ওজনে ৬.৩ গ্রাম। ফুলঝুরি লম্বায় হয় ৮-১৩ সেন্টিমিটার, যেখানে প্রজাতিভেদে হামিংবার্ড ৫-২০ সেন্টিমিটার হয়ে থাকে। এ পাখি অত্যন্ত লাজুক ও ভিতু স্বভাবের হয়ে থাকে। তবে এরা যথেষ্ট সাবধানী ও চতুরও হয়। আড়ালে আড়ালে উড়ে বেড়ায়, আড়ালে বসে গান গায়, কিন্তু জনসমক্ষে আসে না। সেজন্য এদের খুঁজে পাওয়া দুষ্কর হয়ে পড়ে। এরা অন্যান্য ছোট পাখি, যেমন: মৌটুসি, নীলটুনি বা হামিংবার্ডের মতো আকাশে স্থির থেকে উড়তে পারে না, তবে চেষ্টা করে; হামিংবার্ডের পেছন দিকে উড়তে পারে না। ছোট্ট এই পাখিগুলো চমৎকার ভঙ্গিমায় ওড়ে। বন ও বাগানের ওপর দিয়ে উড়তে পছন্দ করে। মিষ্টি স্বরে গান গায়, তবে গলার স্বর খুব জোরালো নয়। মেটেঠোঁট ফুলঝুরির প্রধান খাবার পাকা ফল। যেমন: সফেদা, আতা, কলা, পেঁপে, পেয়ারা এমনকি বেল। খায় হাভাতের মতো। ফল খেতে খেতে ফলের ভেতর ঢুকে যায়। বাইরে থেকে বোঝা যায় না যে ভেতরে বসে ফল খাচ্ছে। অথচ ফলটি নড়ছে। এদের ঠোঁটের এমন কোনো শক্তি নেই যে সামান্য আধা পাকা ফলও ছিদ্র করে। কিন্তু অন্যের ছিদ্র করা ফলে দখল নেওয়ার যোগ্যতা আছে ভালোই। ছোট ছোট ফলের ওপরে বসে বা ঝুলেও ফল খেতে দেখা যায়। খোসা ছাড়িয়ে পাকা লিচু খায় শৈল্পিক ভঙ্গিতে। এরা অনেক সময় মধুও পান করে। অন্যদিকে লালচে ফুলঝুরিগুলো ফুলের মধুই বেশি পছন্দ করে। তাছাড়া কীটপতঙ্গ, মাকড়সা, ফল ইত্যাদিও খায়। বছরে তিনবার বাচ্চা দেয় এরা। বাসা হয় খুব ছোট। সাধারণত মাটি থেকে ৫ থেকে ১০ মিটার উঁচুতে কোনো একটি গাছের সরু ডালে খুব গোপনে বাসা বাঁধে। সাধারণত স্ত্রী পাখি ৩-৫ দিনে বাসা বানায়। বাসা দেখতে অনেকটা রাজহাঁসের ডিমের আকারের হয়। নরম তন্তু দিয়ে খুব মসৃণ করে বাসা বানায়। বাসা পরিচ্ছন্ন ও গোছানো থাকে সব সময়। ঝুলন্ত বাসা দেখতে কিছুটা মৌটুসির বাসার মতো। তবে মৌটুসির মতো এরা বাসার দরজার ওপর কোনো কার্নিশ বানায় না। এরা সাধারণত দুটো ডিম পাড়ে। ডিমের রং ঘোলাটে সাদা। ডিম থেকে বাচ্চা ফোটে ১৩-১৫ দিনে। ফোটার পর মা-বাবা উভয়েই বাচ্চাদের খাওয়ায় ও যত্ন নেয়। বাচ্চারা উড়তে শেখে ১৩-১৪ দিনে। প্রায় ২২-২৪ দিন বয়সে ছোট্ট পাখিগুলো বাবা-মায়ের কাছ থেকে বিদায় নেয়। বাংলাদেশে ফুলঝুরির ৮টি প্রজাতির মধ্যে মেটেঠোঁট ফুলঝুরি ও লালপিঠ ফুলঝুরি (Scarlet-backed Flowerpecker) প্রজাতি দুটিই বেশি চোখে পড়ে। বাকি প্রজাতি দুষ্প্রাপ্য। দুটি প্রজাতিই প্রায় সমান সংখ্যায় আছে সেদেশে। মেটেঠোঁট ফুলঝুরি গ্রাম-বন-শহর-সবখানেই দেখা যায়। ছোট ছোট ফলের বীজ খেয়ে এরা পরাগায়ণ করে গাছের বংশবিস্তারেও সাহায্য করে। BirdLife International (2008). Dicaeum erythrorhynchos. 2008 IUCN Red List of Threatened Species. IUCN 2008. Retrieved on 10 July 2009. ল্যাথাম, Index Orn., vol. 1 (1790), p. 299 under Certhia erythrorhynchos সবচেয়ে ছোট পাখি ওয়েব্যাক মেশিনে আর্কাইভকৃত ২০১৭-০৬-১৭ তারিখে, আ ন ম আমিনুর রহমান, দৈনিক প্রথম আলো; পৃ. ২৪; মে ২৭, ২০১১। পরিদর্শনের তারিখ: ৩১ মে, ২০১১। ইন্টারনেট পাখি সংগ্রহ ওয়েব্যাক মেশিনে আর্কাইভকৃত ১৯ এপ্রিল ২০১২ তারিখে
মোহাম্মদ আবদুল মুহিত

এম এ মুহিত বা মোহাম্মদ আবদুল মুহিত (জন্ম: ৪ জানুয়ারি, ১৯৭০) বাংলাদেশী পর্বতারোহী, যিনি ২০১১ খ্রিষ্টাব্দের ২১ মে দ্বিতীয় বাংলাদেশী হিসেবে এভারেস্ট পর্বত জয় করেন। এর আগে ২০১০ খ্রিষ্টাব্দের ২৩ মে প্রথম বাংলাদেশী হিসেবে মুসা ইব্রাহীম এভারেস্ট জয় করার কৃতিত্ব অর্জন করেন। আবদুল মুহিত, ঐ বছরই মুসার পাশাপাশি এভারেস্ট জয়ের জন্য যান, কিন্তু বিরূপ আবহাওয়ার কারণে তিনি সেবার ব্যর্থ হন। অবশেষে বাংলা মাউন্টেনিয়ারিং এ্যান্ড ট্রেকিং ক্লাবের একজন সদস্য হিসেবে এভারেস্ট জয়ের লক্ষ্যে আবারও যাত্রা করেন ২০১১ খ্রিষ্টাব্দের মার্চ মাসের শেষ সপ্তাহে, এবং অবশেষে তিনি সফল হন। তার এই সফলতার খবর, ঢাকাস্থ নেপালের দূতাবাসের বরাত দিয়ে নিশ্চিত করে বাংলাদেশের পররাষ্ট্র মন্ত্রণালয়ের বহিঃপ্রচারণা বিভাগ। এরপর ২০১২ সালের ১৯ মে নেপাল (দক্ষিণ মুখ) দিয়ে দ্বিতীয়বারের মত এভারেস্ট জয় করেন এম. এ. মুহিত। ভোলার বোরহানউদ্দিন উপজেলার গঙ্গাপুরে ১৯৭০ খ্রিষ্টাব্দের ৪ জানুয়ারি জন্ম তার। বাবা মনোয়ার হোসেন মিয়া ও মা আনোয়ারা বেগম। তিনি পরিবারের বড় ছেলে। পরিবারে তারা ৪ বোন ও ৩ ভাই। বড় বোনের নাম জাকিয়া বেগম আঁখি। পুরান ঢাকার পোগোজ স্কুল থেকে এসএসসি (১৯৮৫), নটর ডেম কলেজ থেকে এইচএসসি (১৯৮৭), এবং ঢাকা সিটি কলেজ থেকে বি.কম. (১৯৮৯) পাস করেন। পেশা জীবনে তিনি ঢাকায় একটি বেসরকারি প্রতিষ্ঠানের কর্মকর্তা। ১৯৯৭ খ্রিষ্টাব্দের অক্টোবরে বন্ধুদের সাথে সীতাকুন্ডের চন্দ্রনাথ পাহাড়ে বন্ধুদের মধ্যে প্রথম ১৮০০ ফুট উচ্চতায় উঠে পর্বতারোহণ নেশায় মগ্ন হন তিনি। সেই নেশাই প্রেরণা দেয় তাকে। ২০০৪ খ্রিষ্টাব্দে এভারেস্ট বেস ক্যাম্প ও কালাপাথার ট্রেকিংয়ে অংশ নেন এবং ভারতের দার্জিলিংয়ের হিমালয়ান মাউন্টেনিয়ারিং ইনস্টিটিউট থেকে মৌলিক পর্বতারোহণ এবং একই প্রতিষ্ঠান থেকে ২০০৫ খ্রিষ্টাব্দে উচ্চতর পর্বতারোহণ প্রশিক্ষণ গ্রহণ করেন তিনি। এছাড়াও প্রস্তুতি হিসেবে বিভিন্ন সময় হিমালয়ের চুলু ওয়েস্ট (মে ২০০৭), মেরা (সেপ্টেম্বর ২০০৭), বিশ্বের অষ্টম উচ্চতম শৃঙ্গ মানাসলুর (মে ২০০৮), সিংগু, ও লবুজে শৃঙ্গে আরোহণ করেন তিনি। এভারেস্ট জয়ের আগে আবদুল মুহিত, এভারেস্ট থেকে ২০ কিলোমিটার দূরে বিশ্বের ষষ্ঠ সর্বোচ্চ শৃঙ্গ চো ওয়ো (৮,২০১ মিটার) জয় করেন (২০০৯)। বাংলাদেশী পর্বতারোহীদের মধ্যে তিনিই প্রথম এই সাফল্য অর্জন করেন বলে জানা যায়। এছাড়াও তিনি দুবার বাংলাদেশের সর্বোচ্চ শৃঙ্গ তাজিনডং-এ আরোহণ করেন। মুসা ইব্রাহীম নিশাত মজুমদার ওয়াসফিয়া নাজরীন মোহাম্মদ খালেদ হোসেন বাবর আলী "এভারেস্ট জয়ের সনদ পেলেন মুসা ইব্রাহীম | DW | 26.05.2010"। DW.COM। সংগ্রহের তারিখ ১২ মে ২০২০।  এবার এভারেস্টে বাংলাদেশের পতাকা ওড়ালেন মুহিত[স্থায়ীভাবে অকার্যকর সংযোগ], আমার পুঠিয়া; ২৫ মে ২০১১ খ্রিস্টাব্দ। পরিদর্শনের তারিখ: ৩১ মে ২০১১ খ্রিস্টাব্দ। "এবার এভারেস্টচূড়ায় বাংলাদেশের মুহিত", কালের কণ্ঠ ডেস্ক, দৈনিক কালের কণ্ঠ; পৃ. ১; ২৩ মে ২০১১ খ্রিস্টাব্দ। পরিদর্শনের তারিখ: ৩১ মে ২০১১ খ্রিস্টাব্দ। "2 mountaineers begin expedition to Cho Oyu this month"। দ্য ডেইলি স্টার (ইংরেজি ভাষায়)। ২০০৯-০৯-০৪। সংগ্রহের তারিখ ২০১৯-১১-০৩।  "Bangladeshi set to start expedition to Everest"। দ্য ডেইলি স্টার (ইংরেজি ভাষায়)। ২০১০-০৩-২০। সংগ্রহের তারিখ ২০১৯-১১-০৩।
কালিকা পুরাণ

কালিকা পুরাণ (সংস্কৃত: कालिका पुराण, আইএএসটি: Kālikā Purāṇa) (খ্রিস্টীয় দশম শতাব্দী) একটি হিন্দু ধর্মগ্রন্থ। অষ্টাদশ উপপুরাণের অন্যতম। প্রাপ্ত পাঠটিতে ৯৮টি অধ্যায় ও ৯০০০ শ্লোক রয়েছে। এটি কালী ও তাঁর কয়েকটি বিশেষ রূপের (যথা, গিরিজা, ভদ্রকালী ও মহামায়া) উদ্দেশ্যে রচিত একমাত্র গ্রন্থ। এই পুরাণে কামরূপ তীর্থের পর্বত ও নদনদী এবং কামাখ্যা মন্দিরের বিস্তারিত বর্ণনা পাওয়া যায়। কালী, কামাখ্যা ও দুর্গা সহ বিভিন্ন দেবীর পূজাপদ্ধতি এই পুরাণে লিপিবদ্ধ আছে। সেই কারণে এটি হিন্দুধর্মের শাক্ত শাখার ধর্মগ্রন্থ। সম্ভবত এই গ্রন্থ কামরূপ (বর্তমান অসম) বা বঙ্গদেশে লিখিত হয়েছিল। এই পুরাণ একটি গুরুত্বপূর্ণ শাস্ত্রগ্রন্থ। কারণ, অপেক্ষাকৃত আধুনিক কালের "নিবন্ধ" (স্মার্ত) লেখকগোষ্ঠী এটিকে শাক্তধর্মের একটি প্রধান ধর্মগ্রন্থ বলে উল্লেখ করেছেন। এই পুরাণে বেশ কিছু পূর্বপ্রচলিত পৌরাণিক উপাখ্যানেরও উল্লেখ রয়েছে। এই পুরাণ সেই সব বিরল হিন্দু ধর্মগ্রন্থের একটি যেখানে "হিন্দু" শব্দটি পাওয়া যায়। কালিকা পুরাণের সবচেয়ে পুরনো মুদ্রিত সংস্করণটি হল ১৯০৭ সালে প্রাকশিত বোম্বাই ভেঙ্কটেশ্বর প্রেস সংস্করণটি। এরপর ১৯০৯ সালে কলকাতার বঙ্গবাসী প্রেস থেকে এর প্রথম মুদ্রিত বাংলা সংস্করণ প্রকাশিত হয়। বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: কালিকা পুরাণ Dowson, John (১৯৮৪) [1879]। A Classical Dictionary of Hindu Mythology, and Religion, Geography, History। Calcutta: Rupa & Co.। পৃষ্ঠা 143।  Hazra, R.C. (1962, reprint 2003). The Upapuranas in S. Radhakrishnan (ed.) The Cultural Heritage of India, Vol.II, Kolkata:The Ramakrishna Mission Institute of Culture, আইএসবিএন ৮১-৮৫৮৪৩-০৩-১, p.280 Contents of 18 Puranas and a list of Upapuranas (lesser Puranas) ওয়েব্যাক মেশিনে আর্কাইভকৃত ১৭ জুলাই ২০১২ তারিখে
মীন (দ্ব্যর্থতা নিরসন)

উইকিঅভিধানে মীন শব্দটি খুঁজুন। মীন (ইংরেজি: Pisces), যার অর্থ মাছ। এটি হতে পারে: মীন (তারকামণ্ডল), জ্যোতিষ শাস্ত্রীয় তারকামণ্ডলের একটি তারকা। মীন (জ্যোতিষ শাস্ত্র), একটি জ্যোতিষ শাস্ত্রীয় প্রতীক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আইভি রহমান

আইভি রহমান (৭ জুলাই ১৯৩৬ - ২৪ আগস্ট ২০০৪) বাংলাদেশের একজন রাজনীতিবিদ ও সমাজকর্মী ছিলেন। তার পুরো নাম জেবুন্নাহার আইভি। তিনি বাংলাদেশ আওয়ামী লীগের একজন সক্রিয় সদস্য ছিলেন। মুক্তিযুদ্ধ এবং সমাজসেবায় অনন্য ও গৌরবোজ্জ্বল ভূমিকা রাখার জন্য তিনি স্বাধীনতা দিবস পুরস্কার লাভ করেন। আইভি রহমান ১৯৩৪ সালের ৭ জুলাই কিশোরগঞ্জ জেলার ভৈরব থানার চন্ডিবের গ্রামে জন্মগ্রহণ করেন। আট বোন ও চার ভাইয়ের মধ্যে তার অবস্থান ছিল পঞ্চম। তার বাবা জালাল উদ্দিন আহমেদ ঢাকা কলেজের অধ্যক্ষ ছিলেন। মা হাসিনা বেগম গৃহিণী ছিলেন। তার প্রাথমিক শিক্ষা জীবন ভৈরব থানার অন্তর্গত একটি বিদ্যালয়ে সম্পন্ন হয়। পরবর্তীতে তিনি ঢাকা বিশ্ববিদ্যালয় থেকে বাংলায় বি.এ (অনার্স) ডিগ্রী লাভ করেন৷ প্রয়াত রাষ্ট্রপতি ও বিশিষ্ট রাজনীতিবিদ জিল্লুর রহমান তাকে ১৯৫৮ সালের ২৭ জুন তারিখে নবম শ্রেণীতে অধ্যয়নকালীন সময়ে বিয়ে করেন। পারিবারিক জীবনে ১ পুত্র নাজমুল হাসান পাপন বর্তমান সংসদ সদস্য ও ২ কন্যা সন্তান - তানিয়া ও ময়না'র মা ছিলেন তিনি৷ তিনি ঢাকা বিশ্ববিদ্যালয়ে অধ্যয়নরত অবস্থায় শেখ মুজিবুর রহমানের নীতি ও আদর্শে উদ্বুদ্ধ হয়ে গণতন্ত্রের সংগ্রামে আত্মনিয়োগ করেন৷ ১৯৭১ সালে বাংলাদেশের স্বাধীনতা যুদ্ধ শুরু হলে ভারতে অস্ত্র চালনা এবং প্রাথমিক চিকিৎসা সহায়তা প্রশিক্ষণ গ্রহণ করেন। এছাড়া তিনি জয়বাংলা রেডিওতে নিয়মিত কথিকা পাঠ করতেন৷ ১৯৬৯ সালে মহিলা আওয়ামী লীগের প্রতিষ্ঠাতা সাংগঠনিক সম্পাদকের দায়িত্ব পালন করেন। ১৯৭৮ সালে বাংলাদেশ আওয়ামী লীগের কেন্দ্রীয় কার্যনির্বাহীর কমিটির মহিলা বিষয়ক সম্পাদক নির্বাচিত হন। ১৯৮০ সালে বাংলাদেশ মহিলা আওয়ামীলীগের সভাপতি হিসেবে দায়িত্ব গ্রহণ করেন। ২০০২ সাল পর্যন্ত তিনি এ পদে আসীন ছিলেন। এরপর বাংলাদেশ আওয়ামী লীগের কার্যনির্বাহী কমিটির মহিলা বিষয়ক সম্পাদকের দায়িত্ব নেন। বাংলাদেশ মহিলা সমিতি পুণঃগঠনে তিনি অগ্রণী ভূমিকা পালন করেন। মৃত্যু-পূর্ব পর্যন্ত তিনি এ সমিতির সভানেত্রী ও জাতীয় অন্ধ কল্যাণ সমিতির সাধারণ সম্পাদকের দায়িত্ব পালন করেন। ১৯৯৬ থেকে ২০০১ সাল পর্যন্ত তিনি একাধারে মহিলা সংস্থা ও জাতীয় মহিলা সমিতির সভানেত্রী ছিলেন। মুক্তিযুদ্ধ এবং সমাজসেবার ক্ষেত্রে অনন্য ও গৌরবোজ্জ্বল ভূমিকা রাখার জন্য আইভি রহমানকে স্বাধীনতা দিবস পুরস্কার-২০০৯ (মরণোত্তর) প্রদান করা হয়। জিল্লুর রহমান মহিলা কলেজের নির্মাণাধীন ছাত্রীনিবাস, ঢাকা-সিলেট মহাসড়কে তোরণ ও নামফলক তার নামে নামাঙ্কিত হয়েছে। তার সম্মানার্থে ভৈরব-কিশোরগঞ্জ মহাসড়কে ভৈরব স্টেডিয়ামের নাম পরিবর্তন করে শহীদ আইভি রহমান পৌর ষ্টেডিয়াম রাখা হয়। বাংলাদেশের প্রথম সাঁতার ক্রীড়া আয়োজন সুইমিংপুলের নামে তার নামে নামকরণ করা হয়। তিনি ২০০৪ সালের ২১ আগস্ট ঢাকার বঙ্গবন্ধু এভিনিউতে বাংলাদেশ আওয়ামী লীগের জনসভায় এক ভয়াবহ গ্রেনেড হামলায় গুরুতর আহত হন। অতঃপর ২৪ আগস্ট রাত ২টায় চিকিৎসাধীন অবস্থায় মৃত্যুবরণ করেন। মুহম্মদ মনিরুল হক (২৪ আগস্ট ২০২২)। "যে ট্র্যাজেডি জাতি আজও মেনে নিতে পারেনি"। দৈনিক ইত্তেফাক। সংগ্রহের তারিখ ২১ আগস্ট ২০২৩।  "ভৈরবের আইভি রহমান", দৈনিক প্রথম আলো, মুদ্রিত সংস্করণ, খোলা কলম, পৃষ্ঠা-১১, ২৪ আগস্ট ২০১২। "শেখ হাসিনার চোখে জল"। মানবজমিন। ২৪ আগস্ট ২০১৭। সংগ্রহের তারিখ ২১ আগস্ট ২০২৩।  "উদ্বোধনের অপেক্ষায় শহীদ আইভি রহমান স্টেডিয়াম | Purboposhchimbd"। Purboposchim। ২০১৯-০৬-১৯ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৯।  "৭ দিনের মধ্যে স্কোরবোর্ডের অবস্থা জানতে চান পাপন"। ঢাকা পোস্ট। ২০২৪-০৫-২৮। সংগ্রহের তারিখ ২০২৪-০৮-২৯।